tomron87/hebrew-wikipedia-sentences-corpus huggingface dataset:
במאי 2018, הודיעה חברת סיסקו על מכירת החברה חזרה לקרן פרמירה תמורת כמיליארד דולר.
פלד מונה ליושב ראש חברת סינמדיה - Synamedia, החברה החדשה שהוקמה על בסיס רכישה זו.
ל-NDS היו מרכזי פיתוח באנגליה, ישראל (מרכז המו"פ העיקרי בהר חוצבים בירושלים, עם כ-1,200 עובדים), הודו, ארצות הברית, צרפת, דנמרק, קוריאה הדרומית, סין, הונג קונג ובאוסטרליה.
NDS הייתה גם בעלת החברות הישראליות "CastUP" להפצת תכנים ברשת האינטרנט, וחברת ג'נגו קונקטיביטי לפיתוח נתבי רשת ביתיים, שאותה רכשה בדצמבר 2006 תמורת כ-107 מיליון דולר.
לחברה היו מעל 500 פטנטים רשומים, ועוד מאות בשלבי רישום שונים.
המוצר העיקרי של NDS היה מערכת ההצפנה וניהול זכויות הצפייה "VideoGuard".
המוצר מיוצג בבית הלקוח על ידי כרטיס חכם המותקן בממיר הדיגיטלי של הטלוויזיה.
עם לקוחות החברה נמנו רשת "SKY" באיטליה, גרמניה, אמריקה הדרומית, ניו זילנד ובצרפת, רשתות "TATA-SKY", "Airtel", "Hathway" ו-"Den" בהודו, "DirecTV" בארצות הברית, "TotalTV" ו-"Foxtel" באוסטרליה, Boom ברומניה, הוט וyes בישראל ועוד.
נכון ל-2011 היו כ-85 מיליון כרטיסים חכמים של NDS ברחבי העולם.
על-פי החברה מעל לשליש מבתי האב בעולם שמשתמשים בשירותי טלוויזיה בתשלום, כגון וידאו על פי דרישה (VOD), נעזרים בטכנולוגיה שלה.
החברה הגנה על הכנסות ממנויים של שדרנים דיגיטליים בסכום כולל של כחמישים מיליארד דולר בשנה.
בנוסף סיפקה החברה העברת שידורי טלוויזיה דיגיטליים באמצעות מערכת IPTV בפס רחב.
מחזור המכירות של NDS עצמה הגיע לקראת מכירתה לכמיליארד דולר בשנה.
NDMP (ראשי תיבות של: "Network Data Management Protocol" או בעברית "פרוטוקול ניהול נתוני רשת") הוא פרוטוקול תקשורת שפותח על ידי החברות NetApp ו-Legato.
מטרת הפרוטוקול היא העברת מידע מרכיבי NAS לרכיבי גיבוי, זאת כדי לחסוך את הצורך בהעברת כל הנתונים דרך שרת קבצים ובכך להגביר את המהירות ולחסוך עומס משרת הגיבויים כמו כן להפחית את עומס התעבורה ברשת.
NBA 2K היא סדרה של משחקי וידאו שהיו במקור תוצרת Sega עבור מכשירי ה-Dreamcast, ובהמשך לעוד מכשירי משחקים שאינם תוצרתה, והחל מסוף שנות ה-2000 הועברה הזכות למשחקים לידיהם של 2K Sports.
המשחקים עוסקים באימון ושליטה בקבוצת כדורסל מליגת ה-NBA.
המשחק נוצר ב-1999, ומשווק עד היום.
הוא התחיל להיות פופולרי במיוחד עם יציאת הגרסה NBA 2K9, ויצר תחרות לסדרה הוותיקה NBA Live.
משחק זה מופץ בגרסאות המתאימות הן למחשב אישי (PC) והן לקונסולות משחקים מתוצרת נינטנדו, סוני (פלייסטיישן), מיקרוסופט (Xbox) וגם למכשירי הטלפון החכמים.
בארבעת המשחקים הראשונים של הסדרה קוריינו המשחקים על ידי קריינים פיקטיביים ששמם היה "בוב סטיל" ו"רוד ווסט", אך מהמשחק NBA 2K3 הקריינים הפכו לדמויות אמיתיות כמו ביל וולטון, טום טולברט , קווין פרייז'ר, מיקלה טפויה ובוב פיצגרלד.
במשחקים 2K6 עד 2K8 הפרשנות נעשתה על ידי קני סמית' וקווין הארלן, כשפרשנות מהצד מקרייג סאגר.
מהמשחקים הבאים המשיך הארלן, ואיתו קלארק קלוג כשפרשנות מהצד מוסיפה שריל מילר.
ב-2002 התחילה Sega, המפתחת של המשחקים, ליישם הסכם עם ערוץ ESPN.
החברה עבדה עם הערוץ 3 שנים עד שהאחרון חתם הסכם עם יריבת ה-2K, NBA Live.
ב-2005 מכרה Sega את המשחק לחברה Visual Concepts, שמשווקת את המשחק עד היום.
כשהוצא המשחק NBA 2K9 נעשה בו שימוש בטכנולוגיה חדשה של גרפיקה, שהייתה שונה לחלוטין מהגרפיקה במשחקים הקודמים.
המשחק היה הצלחה גדולה לחברה, והוא גבר על המשחק המתחרה הוותיק NBA Live.
מאז המשחק הוא מתחרו העיקרי של סדרת NBA Live.
תאריך יציאה ראשוני: 10 בנובמבר 1999
מידע נוסף: מצבי המשחק כללו משחקי ידידות, עונה, פלייאוף ואימון.
בנוסף, משחק זה הוא היחידי בסדרת 2K שלא התאפשר בו לשחק במצב רשת (באינטרנט).
תאריך יציאה ראשוני: 1 בנובמבר 2000
מידע נוסף: משחק זה הוא הראשון בסדרה בו התאפשר משחק רב משתתפים ברשת.
במשחק זה התאפשר לראשונה לשחק אף במגרשי רחוב ולא רק בתוך אולמות כדורסל.
תאריך יציאה ראשוני: 24 באוקטובר 2001
מידע נוסף: במשחק זה נוסף המצב של "קבוצות אגדיות", שמובלות על ידי שחקני העבר לארי בירד, ג'וליוס אירווינג, וילט צ'מברלין, ביל ראסל ומג'יק ג'ונסון.
בנוסף המשתמשים יכלו ליצור קבוצות דמיוניות, כשהם מעצבים להם לוגו משלהם.
תאריך יציאה ראשוני: 7 באוקטובר 2002
תאריך יציאה ראשוני: 21 באוקטובר 2003
תאריך יציאה ראשוני: 28 בספטמבר 2004
תאריך יציאה ראשוני: 26 בספטמבר 2005
תאריך יציאה ראשוני: 25 בספטמבר 2006
תאריך יציאה ראשוני: 2 באוקטובר 2007
מידע נוסף: מציגים מצב תחרות הטבעות ותחרות שלשות הדומים למצב של הסדרה היריבה, NBA Live.
תאריך יציאה ראשוני: 7 באוקטובר 2008
מידע נוסף: גרסה זו היא הגרסה הראשונה בסדרת ה-2K ששוחררה למחשב הפרטי.
מיד כשהגרסה שוחררה היא היוותה מתחרה לסדרת ה-LIVE היריבה.
תאריך יציאה ראשוני: 9 בנובמבר 2009
מידע נוסף: גרסה זו היא הגרסה הראשונה בסדרת ה-2K ששוחררה לפלייסטיישן ול-Wii.
בנוסף הם יצרו מצב משחק נוסף, המאפשר לך להיות שחקן יחיד, כיום נקרא מצב ה-MY CAREER (ולא קבוצה, כמו בגרסאות הקודמות) ולעבור במחנות דראפט, קבוצות NBA ואפילו בליגת הפיתוח של ה-NBA (הנקראת G-League)
תאריך יציאה ראשוני: 5 באוקטובר 2010
מידע נוסף: ב-2 ביוני 2010 הודיע שחקן העבר מייקל ג'ורדן שהוא מוכן שדמותו תוצג במשחק.
הודעה זאת יצרה התלהבות גדולה, שכן ג'ורדן לא הרשה לאף חברה להציג את דמותו במשחקה מאז שפרש (בעונות האחרונות של הקריירה של ג'ורדן כאשר שיחק בוושינגטון ויזארדס דמותו הופיעה ב-NBA LIVE).
בעקבות זאת נוצר מצב חדש במשחק, הנקרא "אתגר ג'ורדן".
במסגרת המצב, השחקן צריך לשחזר עשרה הישגים מעשרה משחקים גדולים וזכורים של ג'ורדן.
כשהשחקן עובר את עשרת האתגרים נפתח המשחק "מייקל ג'ורדן: ליצור את האגדה".
המצב הזה דומה למצב השחקן היחיד (ששופר בשנה בגרסה הזו בהשוואה לקודמת), בו השחקן היחיד הוא ג'ורדן, והשחקן יוצר איתו קריירה חדשה בקבוצות ימינו.
תאריך יציאה ראשוני: 4 באוקטובר 2011
מידע נוסף: אחרי פגישה עם משווקי המשחק החליט השחקן כרים עבדול-ג'באר, שנמצא במקום הראשון מבין קלעי כל הזמנים, כי הוא יצטרף לקבוצתו במשחק.
הפתיחה של המשחק מציגה אולם כדורסל אפור וכמה שחקנים, כגון דוויין וייד, קובי בראיינט, דווייט הווארד, דריק רוז, לברון ג'יימס, דירק נוביצקי, לארי בירד ועוד רבים.
בנוסף, המשחק הותאם בטכנולוגיית הצפייה לפי השנים.
לדוגמה: במשחקים של קבוצות מתקופות ישנות, יראה המשחק פחות ברור ובשנים עוד יותר מוקדמות יראה המשחק בשחור-לבן.
עטיפה: דריק רוז, קווין דוראנט, בלייק גריפין.
תאריך יציאה ראשוני: 2 באוקטובר 2012
מידע נוסף: 2K SPORTS לראשונה קונה את הרשויות של FIBA ולכן, נבחרות כדורסל מהעולם יוצגו במשחק.
אור הזרקורים יופנה לנבחרת ארצות הברית בכדורסל אשר ידועה בכינוייה: Dream Team (בתרגום חופשי: נבחרת החלומות) מפני שכל שחקני הנבחרת משחקים גם בליגת הכדורסל הטובה בעולם: NBA.
עוד תוספת חשובה במשחק תהיה שאפשר לשחק עם קבוצות ונבחרות עבר.
תאריך יציאה ראשוני: 1 באוקטובר 2013
מידע נוסף: לראשונה בסדרת NBA 2K יופיעו 14 קבוצות אירופאיות (13 מהיורוליג ואחת מהיורוקאפ), בהן מכבי תל אביב.
ובנוסף, המשחק הזה הוא הראשון מסדרת 2K שניתן לשחקו בקונוסלות הדור הבא (Next Gen).
מידע נוסף: לקונסולת הנקסט ג'ן (Next Gen) יתווסף מצב חדש הנקרא My League.
מצב זה יקביל לאסוסיאיישן מוד שב-NBA 2k13.
עטיפה: סטפן קרי, ג'יימס הארדן, אנתוני דייוויס, מייקל ג'ורדן (גרסה מיוחדת)
מידע נוסף: קיימות גם קבוצות NBA מפורסמות משנות האלפיים כמו קליבלנד של עונת 06–2005, מיאמי היט מעונת 05–2004, דאלאס מאבריקס מעונת 05–2004 ועוד
עטיפה: פול ג'ורג', קובי בראיינט (גרסה מיוחדת)
תאריך יציאה ראשוני: 16 בספטמבר 2016
מידע נוסף: "נבחרת החלומות" של שנת 92' תופיע בפעם הראשונה.
וגם נבחרת ארצות הברית של אותה שנה ונבחרת אוסטרליה של אותה שנה.
שיפורים חדשים ומלהיבים במודים המוכרים.
עטיפה: קיירי אירווינג, שאקיל אוניל (גרסה מיוחדת)
תאריך יציאה ראשוני: 19 בספטמבר 2017
מידע נוסף: נוספו קבוצות עבר מכל הקבוצות בליגה.
עטיפה: יאניס אדטוקומבו, לברון ג'יימס (גרסה מיוחדת)
תאריך יציאה ראשוני: 11 בספטמבר 2018
עטיפה: אנטוני דייוויס, דוויין וייד (גרסה מיוחדת)
תאריך יציאה ראשוני: 21 באוגוסט 2019
נוספו קבוצות אולסטאר לפי עשורים.
עטיפה: דמיאן לילארד לדור הישן של הקונסולות , זאיון ויליאמסון לדור החדש , קובי בראיינט (גרסה מיוחדת)
תאריך יציאה ראשוני: 4 ספטמבר 2020
עטיפה: לוקה דונצ'יץ' (גרסה רגילה), קווין דוראנט, כרים עבדול ג'באר ודירק נוביצקי (גרסה לציון 75 שנה ל-NBA), קנדיס פארקר (גרסה מיוחדת לציון 25 שנה ל-WNBAׂ)
תאריך יציאה ראשוני: 10 ספטמבר 2021
עטיפה: דווין בוקר (גרסה רגילה), מייקל ג'ורדן (גרסת האליפות), סו בירד ודיאנה טוראסי (גרסת ליגת ה-WNBA), הראפר ג'יי קול (גרסת החלומות).
תאריך יציאה: 9 בנובמבר 2022
מידע נוסף: "אתגר ג'ורדן" מ-NBA 2K11 הוחזר לכבוד שנת 2023, כמספר הגופייה של מייקל ג'ורדן.
עטיפה: קובי בראיינט (גרסת קובי בראיינט וגרסת הבלאק ממבה) וסברינה יונסקו (גרסת ה-WNBA).
תאריך יציאה: 8 בספטמבר 2023
מידע נוסף: "רגעי הממבה" (Mamba Moments), בדומה ל"אתגר הג'ורדן", על השחקן לשחזר רגעים בלתי נשכחים מהקריירה של קובי בראיינט.
עטיפה: ג'ייסון טייטום (גרסה רגילה), אייז'ה וילסון (גרסת ה-WNBA) ווינס קרטר (גרסת היכל התהילה).
תאריך יציאה: 6 בספטמבר 2024
מידע נוסף: לראשונה מהדורת ה-PC תכלול את כל הפונקציות ממשחקי הקונסולה.
NEAR Shoemaker (קיצור של Near Earth Asteroid Rendezvous - Shoemaker) היא גשושית אמריקאית ששוגרה על ידי נאס"א ב-17 בפברואר 1996 כחלק מתוכנית דיסקברי.
לאחר מותו של המדען יוג'ין שומייקר ב-1997 נקראה הגשושית על שמו כהוקרה לתרומתו הרבה.
הגשושית תוכננה על ידי מעבדת APL של אוניברסיטת ג'ונס הופקינס על מנת לחקור את ארוס, גוף קרוב-ארץ, במסלול נמוך למשך שנה.
הגשושית הצליחה להתקרב אל האסטרואיד, הקיפה אותו מספר פעמים ובסופו של דבר נחתה על פניו ב-12 בפברואר 2001.
המטרה המדעית העיקרית של NEAR הייתה לספק מידע אודות מבנהו הכללי של ארוס ומדידת השדה המגנטי שלו.
מטרות משניות היו חקירת מאפייני הרגולית, האינטראקציה שלו עם רוח השמש ומדידת קצב הסיבוב של האסטרואיד.
המידע שהושג שימש ללמידת המבנה הכללי של האסטרואידים, יחסיהם עם מטאורים ושביטים, ולמידת המצב ששרר במערכת השמש בצעירותה.
על מנת להשלים את מטרותיה צוידה הגשושית בספקטרומטר קרני X, ספקטרומטר קרני גמא, ספקטרוגרף אינפרא אדום, מצלמה מולטי-ספקטריאלית עם גלאי CCD, מד טווח לייזר ומגנטומטר.
על מנת למדוד בקירוב את מסת האסטרואיד השתמשו במערכת העיקוב של הגשושית.
המסה הכוללת של הכלים המדעיים היה 56 ק"ג והם צרכו 81 ואט.
מטרתה העיקרית של המשימה הייתה לבחון את האסטרואיד 433 Eros ממסלול סביבו במשך שנה אחת.
ארוס הוא אסטרואיד עשוי אבן בגודל של כ-13 × 13 × 33 ק"מ - האסטרואיד השני בגודלו הנמצא בקרבת כדור הארץ.
במקור תוכנן להקיף את האסטרואיד במסלול מעגלי בגובה 200 ק"מ.
מספר מדענים טענו כי מטרתה העיקרית של משימה זו הייתה לקשר בין האסטרואיד ארוס, לאסטרואידים שנמצאו בכדור הארץ.
עם מידע מהימן הייתה אפשרות לקשר את ארוס לאסטרואידים נוספים מסוג S (אסטרואידים עשויים אבן).
ברגע שייווצר הקישור ניתן יהיה לחקור את האסטרואידים שנמצאו בכדור הארץ באמצעים משוכללים ומורכבים שלא ניתן לשגרם לחלל.
המידע המדעי שיתקבל מחקירת אותם אסטרואידים יתאים גם לגופים האסטרואידיים האחרים המרחפים בחלל.
לשביעות רצונם של המדענים NEAR לא הוכיחה או הפריכה את הקישור.
עם זאת לא ניתן להכחיש כי המידע שסיפקה הגשושית הגדיל רבות את מקורות הידע במחקר האסטרואידים.
אחרי שיגור NEAR על גבי משגר דלתא 7925-8 (דלתא 2 בעל 9 מגברים ושלב עליון מסוג סטאר-48) והיציאה ממסלול סביב כדור הארץ, נכנסה הגשושית לחלק הראשון בשלב השיוט שלה.
הגשושית נשארה במצב "תרדמת חורף" במשך רוב שלב השיוט והופעלה ימים ספורים לפני ביצוע יעף על פני האסטרואיד 253 Mathilde.
הגשושית הפיקה יותר מ-500 תצלומים של האסטרואיד שכיסו 60% מפניו, כולל מידע שאפשר למדוד את מסת וממדי האסטרואיד.
ב-3 ביולי 1997 ביצעה הגשושית את תיקון המסלול המשמעותי הראשון שלה: היא הנמיכה את מהירותה ל-279 מטרים לשנייה והנמיכה את הפריהליון שלה ל-0.95 AU.
הגשושית הסתייעה בכדור הארץ כמקלעת כבידתית ב-23 בינואר 1998 והעלתה את נטיית המסלול שלה ל-10.2°, והנמיכה את האפהליון שלה ל-1.77 AU.
בכך הגיעה הגשושית למצב כמעט זהה לזה של ארוס.
באותו שלב הופעלו הכלים המדעיים של הגשושית.
כישלון בניסיון הראשון לכניסה למסלול
4 בעירות מנוע שיעודן היה לגרום למפגש בין ארוס לגשושית היו אמורים להתבצע ב-20 בדצמבר 1998, 22:00 UT.
תהליך הבעירה החל אך מיד הופסק, ובעקבות כך נכנסה הגשושית מיד ל-Safe Mode (מצב בטוח) והחלה להתגלגל.
מנועי הגשושית הופעלו אלפי פעמים במהלך האנומליה ושרפו 29 ק"ג של דלק, כך שלגשושית כמעט ולא נשאר חומר מניע להמשך התוכנית.
הגשושית כמעט אבדה מפני שהלוחות הסולאריים שלה כבר לא כוונו אל השמש, וכתוצאה מכך הסוללה כמעט והתרוקנה.
הקשר עם הגשושית נותק ליותר מ-24 שעות.
לפי התוכנית המקורית, לאחר 4 הבעירות שתוכננו הייתה אמורה להתבצע בעירה נוספת ב-10 בינואר 1999, בעירה שתכניס את הגשושית למסלול סביב האסטרואיד.
ביטול 4 הבעירות ואיבוד הקשר הפכו את הכניסה למסלול סביב ארוס לבלתי אפשרית.
תוכנית חדשה נכנסה לפעולה כאשר NEAR חלפה על יד ארוס ב-23 בדצמבר 1998, 16:41:23 UT, במהירות של 965 מטרים לשנייה ובמרחק 3,897 ק"מ ממרכז הכובד של ארוס.
במהלך היעף נאסף מידע על ידי הכלים המדעיים של הגשושית.
תמרון מפגש בוצע ב-3 בינואר 1999 שכלל בעירת מנוע שהביאה את הגשושית למהירות מסלולית זהה לשל ארוס.
בעירה נוספת בוצעה ב-20 בינואר על מנת לתקן מעט את המסלול.
ב-12 באוגוסט בוצעה בעירה של 2 דקות שהאטה את מהירות הגשושית ביחס לארוס ל-300 קמ"ש.
NEAR נכנסה למסלול סביב ארוס ב-14 בפברואר 2000, 15:33 UT, לאחר השלמת מסלול הליוצנטרי (סביב השמש) במשך 13 חודשים והגעה למסלול כמעט תואם לזה של ארוס.
תמרון היפגשות הושלם ב-3 בפברואר 2000, 15:00 UT, שהאט את הגשושית ממהירות של 19.3 מטרים לשנייה למהירות של 8.1 מ"ש יחסית לארוס.
תמרון נוסף שבוצע ב-8 בפברואר הגביר את המהירות היחסית ל-9.9 מ"ש.
חיפוש אחר עצמים טבעיים המקיפים את ארוס (לוויינים טבעיים) בוצע ב-28 בינואר וב-4 וב-9 בפברואר - אף עצמים כאלו לא נמצאו.
החיפוש אחר הלוויינים הטבעיים בוצע למטרות מדעיות ולהפחתת הסיכויים להתנגשות הגשושית בעצמים כאלו אם הם קיימים.
NEAR נכנסה למסלול של 321 × 366 ק"מ סביב ארוס ב-14 בפברואר.
לאחר ביצוע היעף עברה NEAR למסלול מעגלי של 200 ק"מ והחליפה את כיוון מסלולה כך שהקיפה את ארוס בניגוד לציר הסיבוב העצמי שלו.
כמו כן עברה הגשושית ממסלול קוטבי למסלול מעל קו המשווה של ארוס.
ב-13 בדצמבר 2000 הונמך המסלול שוב למסלול של 35 ק"מ.
החל מ-24 בינואר 2001 החלה הגשושית לבצע יעפים קרובים (5-6 ק"מ) על ארוס וב-24 בינואר ביצעה יעף של 2-3 ק"מ מפניו.
לאחר מכן ביצעה הגשושית הנמכה מבוקרת אל האסטרואיד שהסתיימה עם נחיתת הגשושית על ארוס מדרום ל"אוכף" של ארוס (נקרא בשם Himeros) ב-12 בפברואר 2001 בכ-20:01 UT.
להפתעת צוות הגשושית, הגשושית לא ניזוקה במהלך הנחיתה והמשיכה לפעול לאחר הנחיתה שמהירותה הוערכה בכ-1.5 ל-1.8 מטרים בשנייה.
בכך הפכה NEAR לעצם הראשון ידי אדם שביצע נחיתה רכה על אסטרואיד.
לאחר השגת אישור להרחבת פעילות הגשושית על ידי קבלת זמן שידור ברשת חלל עמוק, ספקטרומטר קרני הגמא של הגשושית תוכנת מחדש כך שיאסוף נתונים על הרכבו של ארוס ממרחק מינימלי של כ-10 ס"מ מפני הקרקע שלו, מקום בו הספקטרומטר היה רגיש פי 10 מאשר במסלול סביב האסטרואיד.
ניסיון אחרון ליצור קשר עם הגשושית בוצע ב-10 בדצמבר 2002 - הניסיון כשל.
איבוד הקשר נבע ככל הנראה בגלל הטמפרטורה הנמוכה (מינוס 173 מעלות צלזיוס) אותה חוותה הגשושית על ארוס.
הגשושית בנויה בצורת מתומן, כל צלע באורך 1.7 מטרים.
4 לוחות סולאריים הורכבו בשני זוגות צלעות מקבילות סמוך לבסיס המתומן ואנטנה לטווח רחוק שבקצהה מוקם מגנטומטר הורכבה על אותו בסיס.
בבסיס הנגדי הורכבו שאר הכלים המדעיים שכללו: ספקטרומטר קרני X, ספקטרומטר קרני גמא, סקטרוגרף אינפרא אדום, מצלמה מולטי-ספקטריאלית עם גלאי CCD ומד טווח לייזר.
מכלי הדלק, מערכות הכוח והמערכות הטכנולוגיות מוקמו בתוך הגוף המתומן.
לגשושית הייתה יכולת לנוע בשלושה צירים על ידי מנוע ראשי שהפיק 450 ניוטון, 4 מנועים בעלי דחף של 21 ניוטון כל אחד ו-7 מנועים בעלי דחף של 3.5 ניוטון כל אחד.
המהירות המקסימלית אליה יכלה להגיע החללית הייתה 1,450 מטרים לשנייה (5,220 קמ"ש).
החללית נשאה עימה 209 ק"ג של הידרזין בשלושה מכלי דלק ו-109 ק"ג דיניטרוגן טטרוקסייד (Dinitrogen tetroxide) בשני מכלים מחמצנים.
האנרגיה החשמלית הופקה על ידי 4 הלוחות הסולאריים שהיו בגודל 1.2 × 1.8 מטרים כל אחד שיכלו להפיק 400 ואט במרחק 2.2 יחידות אסטרונומיות מהשמש, המרחק הרב ביתר מהשמש אליו הגיעה NEAR ו-1,800 ואט במרחק יחידה אסטרונומית אחת (150,000,000 ק"מ).
אנרגיה חשמלית נאגרה בסוללת ניקל-קדמיום בעלת 22 תאים וקיבולת של 9 אמפר-שעה.
הגשושית ניווטה באמצעות מידע אותו קיבלה מחבילת ניווט שכללה 5 גלאי שמש דיגיטליים, יחידה למדידת האינרציה וגלאי כוכבים שכוון לכיוון ההפוך לכיוון אליו כוונו הכלים המדעיים.
מערכת ניהול המידע כללה שני מעבדי טלמטריה, מקלטים, יחידת כוח וממשק MIL-STD-1553 לתקשורת עם מערכות אחרות בגשושית.
המקלטים הורכבו מזיכרונות DRAM מסוג Luna-C של IBM של 16 Mbit.
למקלט אחד היה זיכרון של 1.1 ג'יגה-בית ולאחרים היה זיכרון של 0.67 ג'יגה-בית.
העלות הסופית הכוללת של משימת NEAR הייתה 224 מיליון דולר מתוכם 124.9 מיליון הוצאו בפיתוח ובניית הגשושית, 44.6 מיליון בשיגור ובמעקב ו-54.6 מיליון בהפעלת המשימה ובעיבוד המידע שהתקבל מהגשושית.
ה-NASL (ראשי תיבות של North American Soccer League) הייתה ליגת הכדורגל השנייה של ארצות הברית וקנדה.
לליגה זו, אין קשר לNASL המקורי, והיא פשוט נקראה כך.
הליגה נוהלה על ידי פדרציית הכדורגל של ארצות הברית ושל קנדה.
ליגת הכדורגל של צפון אמריקה (NASL) פעלה בין השנים 2011 ל-2017 ואושרה על ידי פדרציית הכדורגל של ארצות הברית (כדורגל ארצות הברית) בתור הליגה השנייה של צפון אמריקה.
בסוף כל עונה, אלופי האביב והסתיו, יחד עם שתי הקבוצות עם שיאי האביב/סתיו המשולבים הטובים ביותר, נפגשו בטורניר נוק-אאוט של ארבע קבוצות.
בליגה מעולם לא היו עולים או יורדים, משמע, לא הייתה קבוצה שהעפילה מהNASL לMLS או קבוצה שירדה ליגה.
ה-NASL בסופו של דבר התבטל ב-2017 לאחר שפדרציית הכדורגל של ארצות הברית שללה את מעמד הליגה לאותה שנה.
ה-NASL מופעלת על ידי דירקטוריון.
המועצה מורכבת מנציג של כל קבוצה.
הדירקטוריון מפקח על כללי הליגה ותקנותיה, מסדיר את ההתרחבות והאסטרטגיה המסחרית של הליגה, ומפקח על משרד הליגה.
ה-NASL היא המשך לא רשמי ל-NASL הראשון שפעלה משנת 1968 ועד שנת 1984. כמה מקבוצות ה-NASL היום פועלות בערים שבהן היו קבוצות קודמות מה-NASL לשעבר, כמו פורט לודרדייל סטרייקרס, טמפה ביי רודיס.
כמו כן, מועדון ניו יורק קוסמוס הוא המשך למועדון המקורי שהיה ב-NASL הראשון.
הליגה נקטה מאמצים רבים כדי להחזיר את הזיקה והמשיכה של האוהדים למשחקים כמו שהיה ב-NASL הראשון.
בדומה לליגות ספורט אמריקאיות אחרות (ושלא כמו רבות מהליגות הכדורגל האירופאיות), ב-NASL אין קידום לליגה גבוהה יותר או ירידה לליגה נמוכה יותר למועדונים החברים בה: אלופת ה-NASL לא עולה ל-MLS (הליגה הראשונה), והמועדון שסיים אחרון ב-NASL לא יורד ל-USL (הליגה השלישית).
מדי פעם יש הזדמנויות עבור מועדונים מצליחים בליגות השנייה והשלישית.
שעומדים בקריטריונים מסוימים להצטרף ל-MLS כהרחבה לליגה.
הליגה התחילה עם תשע קבוצות ששיחקו.
השם הרשמי של הליגה הוכרז ב-23 בנובמבר 2009.
עונת הבכורה של הליגה הייתה אמורה להתחיל באפריל 2010 אבל דחו את עונת הבכורה ל-2011.
הליגה הסדירה התחילה באפריל 2011 עם שמונה קבוצות.
בעונת 2012 סן אנטוניו סקורפיונס נהנתה מעליה חדה בתמיכת האוהדים.
סן אנטוניו הובילה את הליגה במספרי הצופים במשחקי הבית שלה, עם ממוצע של 9,178 אוהדים, ומכירה של למעלה מ-3,000 כרטיסים, זה גרם לסן אנטוניו לשקול האצת התוכניות שלהם לבניית אצטדיון חדש.
ביולי 2013, קבוצות ה-NASL ניצלו את ההפסקה המוענקת על ידי לוח הזמנים לעונת הפיצול החדשה לארח כמה משחקי ידידות בינלאומיים, ובהם כמה משחקים נגד קבוצות מקסיקניות, ברזילאיות, וגואטמלאיות, בעוד ניו יורק קוסמוס נסעה ללונדון כדי לשחק נגד קבוצות אנגליות בליגות הנמוכות.
בשנת 2017 פדרציית הכדורגל של ארצות הברית וקנדה הודיעו על הפסקת פעילות הליגה, 8 שנים לאחר הקמתה מחדש.
שוארט 11,929 פוארטו ריקו באיאמון, פוארטו ריקו אצטדיון חואן רמון לובריאל 22,000 פורט לודרדייל סטרייקס פורט לודרדייל, פלורידה אצטדיון לוקהארט 20,450 קרוליינה ריילהוקס קרי, קרוליינה הצפונית וויקמייד סוקר פארק 10,000 ראיו OKC יוקון, אוקלהומה אצטדיון מילר 6,000
שם הקבוצה עיר אצטדיון תכולה סן פרנסיסקו דלטס סן פרנסיסקו, קליפורניה קזאר סטדיום 10,000
שם הקבוצה עיר אצטדיון תכולה אטלנטה סילברבקס אטלנטה, ג'ורג'יה אטלנטה סילברבקס פארק 5,000 מונטריאול אימפקט מונטריאול, קוויבק אצטדיון ספוטו 13,034 סן אנטוניו סקורפיונס סן אנטוניו, טקסס טויוטה פילד 8,296 פוארטו ריקו איילנדרס באיאמון, פוארטו ריקו אצטדיון חואן רמון לובריאל 22,000
NEA (ראשי תיבות באנגלית של: New Enterprise Associates) היא קרן הון סיכון אמריקאית שמשקיעה בחברות הזנק בכל שלבי החברה, החל משלבים הראשוניים (Seed) וכלה בשלבים מתקדמים (Growth).
הקרן משקיעה במגוון רחב של מגזרי תעשייה, כגון תוכנה, חומרה, מכשור רפואי, ביוטכנולוגיה ועוד.
עם יותר מ-$18 מיליארד דולר נכסים תחת ניהולה, הייתה NEA קרן ההון סיכון הגדולה ביותר בעולם ב-2007.
NEA נוסדה בשנת 1977 על ידי ג'ארד (דיק) קראמליק, צ'אק ניוהול ופרנק בונסאל.
מטה החברה ממוקם במֶנלוֹ פארק, קליפורניה ובוושינגטון, ויש לה משרדים נוספים בבולטימור, בנגלורו, בייג'ינג, בוסטון, מומבאי, ניו יורק ושנגחאי.
נכון ל-2017, השקיעה הקרן ביותר מ-730 חברות, וביצעה לפחות 300 אקזיטים (מעל 210 רכישות ו-80 הנפקות) עובדה זו ממצבת את NEA כאחת מקרנות הון הסיכון המצליחות בעולם.
הקרן השקיעה במספר חברות ישראליות, ביניהן Forter, Port Authority, האוז, Eko, Folloze ועוד.
NBA 2K18 הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-19 בספטמבר 2017 עבור Xbox One ,Xbox 360 ,Microsoft Windows, פלייסטיישן 3, פלייסטיישן 4 ו-Nintendo Switch.
קיירי אירווינג מהבוסטון סלטיקס מופיע על העטיפה של המהדורה הבסיסית של המשחק, בעוד ששאקיל אוניל מופיע על השער של המהדורה המיוחדת של המשחק.
NBA 2K18 אושר באופן רשמי בינואר 2017 והוא אמור לצאת ב-19 בספטמבר 2017. שחקנים שהזמינו מראש מזמינים את המשחק ומקבלים את המשחק יותר מוקדם ב-15 בספטמבר.
זה יהיה המשחק הראשון בסדרה שיהיה זמין בקונסולת נינטנדו.
בינואר 2018 יצא טלאי הליגה הישראלית ל-NBA 2K מיוחד המביא קבוצות ישראליות למשחק
בפאטצ' יש 30 קבוצות מהליגה הישראלית ביניהם 12 מליגת העל, 14 מהליגה הלאומית ועוד 4 מליגות נמוכות.
הטלאי משוחק בקונסולות:פלייסטיישן 4, xbox one ובגרסת ה-Microsoft Windows.
NBA 2K19 הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-11 בספטמבר 2018 עבור Xbox One ,Microsoft Windows, פלייסטיישן 4 ו-Nintendo Switch.
יאניס אדטוקומבו מהמילווקי באקס מופיע על העטיפה של המהדורה הבסיסית של המשחק, בעוד שלברון ג'יימס מופיע על השער של המהדורה המיוחדת של המשחק.
NBA 2K19 אושר באופן רשמי ביוני 2018 והוא יצא ב-11 בספטמבר 2018. שחקנים שהזמינו מראש את הגרסה המיוחדת קיבלו את המשחק יותר מוקדם, ב-7 בספטמבר.
זה המשחק הראשון בסדרה, מאז שנת 2007, שלא היה זמין בקונסולת Xbox 360 ופלייסטיישן 3.
בחודש אפריל 2019 יצא טלאי לליגה הישראלית ב-NBA 2K מיוחד המביא קבוצות ישראליות למשחק.
בטלאי יש 35 קבוצות ישראלית ביניהם 12 מליגת העל, 14 מהליגה הלאומית, 2 מליגות נמוכות, 2 מהליגה לנשים, קבוצה אחת מליגת העל לנוער, נבחרת ישראל, אולסטאר ישראלים ואולסטאר זרים.
קבוצות נוספות שקיימות במשחק הם 14 קבוצות עבר ישראליות בניהם מכבי תל אביב של עונת 2013/2014 והפועל חולון של עונת 2007/2008.
בנוסף קיימות במשחק 11 קבוצות אולטיים מהליגה הישראלית, 2 קבוצות היורוליג שהגיעו לגמר בשנה שחלפה ועוד 2 קבוצות בינלאומיות עם קשר לישראל.
הטלאי משוחק בקונסולות פלייסטיישן 4, xbox one ובגרסת ה-Microsoft Windows.
"NDA" (ראשי תיבות: "Non-Disclosure Agreement", בעברית: "הסכם סודיות") הוא סינגל שהוקלט על ידי הזמרת-יוצרת האמריקאית בילי אייליש.
השיר יצא לאור ב-9 ביולי 2021, על ידי חברות התקליטים דארק-רום ואינטרסקופ, כסינגל החמישי מתוך האלבום, Happier Than Ever.
מאז אוגוסט 2020, אייליש הוטרדה על פי החשד על ידי סטוקר בשם ג'ון מתיוס הרל.
הזמרת הגישה נגדו צו עיכוב אזרחי ב-11 בפברואר 2021, וזכתה בתיק חודש לאחר מכן.
התייחסויות של אייליש לאותו האירוע בשיר "NDA" בשורות "הייתי צריכה לחסוך את הכסף שלי לביטחון / קיבלתי סטוקר שהולך במעלה ובמורד הרחוב / אומר שהוא שטן שהיה רוצה להיפגש אותי".
כאשר דיברה על בריאיון לאפל מיוזיק הצהירה אייליש כי:
"NDA" מכיל מוזיקת טראנס ותואר כשיר מסוגות כמו פופ, אלט-פופ, היפרפופ, ואלקטרופופ.
הוא כולל שימוש בסינתיסייזר, תת-בס, מנגינה אוטומטית למוזיקת אלקטרו וקולות לחישה שנעשו על ידי אייליש.
הבס תואר כ"אינטנסיבי" ו"אגרסיבי" יותר במהלך הפזמון שלו.
הוא נכתב במפתח G מינור, וקולה של אייליש משתרע מ-G3 ל-D5. בריאיון שקיימה עם פורבס 30Under30, דיברה על המשמעות שלו, כמו גם על הרקע לכתיבה שלו.
ב-27 באפריל 2021, הכריזה אייליש על אלבום האולפן השני שלה Happier Than Ever (2021).
"NDA" הוא הסינגל החמישי שיצא מהאלבום, לאחר צאתו של "Lost Cause" ב-2 ביוני 2021. "NDA" הוכרז באמצעות פוסט באינסטגרם על ידי אייליש לצד קליפ ב-1 ביולי 2021. השיר יצא לאור להזרמת מוזיקה והורדה דיגיטלית ב-9 ביולי 2021. בנוסף, הוא באותו היום נשלח לתחנות הרדיו להיטים עכשוויים באיטליה.
ב-16 ביולי, נשלח לתחנות הרדיו להיטים עכשוויים באמריקה ואוסטרליה.
עטיפת הסינגל של "NDA" נחשפה ביוני 2021 ומציגה "דמות כפולה ומטושטשת של אייליש על רקע שחור".
הווידאו קליפ הנלווה שצולם לשיר בוים על ידי בילי אייליש, והועלה לערוץ היוטיוב שלה בשידור חי ב-9 ביולי 2021, בסמוך לצאתו של הסינגל עצמו.
הקליפ צולם בשוט אחד ובו ניתן לראות את אייליש הולכת לבדה בלילה כש-25 נהגים נוסעים סביבה.
בריאיון לאפל מיוזיק חשפה כי זה אינו הרעיון המקורי לקליפ, וכי המקור בוטל בשל סיבוכים שונים.
הסרטון צולם בלנקסטר, קליפורניה, ארצות הברית.
כריס וילמן מ-Variety הפנה כלפי הקליפ ביקורת חיובית, וציין שהוא מסמל את הסימן המסחרי של אייליש.
אלתיאה לגספי מרולינג סטון השוותה את האמון בין אייליש לנהגים לזה הכרוך בסכם סודיות; שעל שמו נקרא השיר.
דייוויד קוץ' – הנדסת מאסטרינג, סטודיו אישי
רוב קינלסקי – מיקסינג, סטודיו אישי
מדינהתאריך יציאהפורמטחברת תקליטיםמקורעולם9 ביולי 2021הזרמת מוזיקה • הורדה דיגיטליתדארק-רום • אינטרסקופאיטליהרדיו להיטים עכשווייםיוניברסלאוסטרליה16 ביולי 2021יוניברסל מיוזיק אוסטרליהארצות הברית20 ביולי 2021דארק-רום • אינטרסקופרדיו אלטרנטיבי
NBA 2K22 הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-10 בספטמבר 2021 עבור Windows, נינטנדו סוויץ', פלייסטיישן 4, פלייסטיישן 5, Xbox One, Xbox Series X/S ואפל Arcade .
לראשונה בסדרה, המשחקים כוללים שישה שחקנים שמופיעים על העטיפה: המהדורות הסטנדרטיות והדור הנוכחי כולל את לוקה דונצ'יץ' מדאלאס מאבריקס, מהדורת 75 שנה מציגה את כרים עבדול-ג'באר מהלוס אנג'לס לייקרס, דירק נוביצקי (גם מהמאבריקס), וקווין דוראנט מברוקלין נטס.
מהדורת 25 השנה המיוחדת כוללת את קנדיס פארקר מהשיקגו סקיי.
ובגרסה היפנית את רוי האצ'ימורה של וושינגטון ויזארדס.
פארקר הפכה לשחקנית ה-WNBA הראשונה שנמצאת על עטיפת NBA 2K.
NBA 2K22 קיבל ביקורות "מעורבות או ממוצעות", על פי אתר הביקורות Metacritic.
תאגיד NCR Voyix , לשעבר תאגיד NCR ו-National Cash Register (בעברית: קופה רושמת לאומית), הוא חברת חומרה ותוכנה אמריקאית המייצרת , מסופים ל, מערכות לעיבוד המחאות ו, ובעבר ייצרה גם מחשבים, ומספקת שירותי ייעוץ וטכנולוגיה.
NCR נוסדה בדייטון, אוהיו, בארצות הברית בשנת 1884 ונרכשה על ידי AT&T בשנת 1991. שינוי מבנה ארגוני ב-AT&T בשנת 1996 הוביל להקמת NCR מחדש ב-1 בינואר 1997 כחברה נפרדת מ-AT&T.
ביוני 2009 מכרה החברה את רוב נכסיה בדייטון והעבירה את מטה החברה לשטח גלילי ב בג'ורג'יה, ליד העיר .
בתחילת ינואר 2018 נפתח מטה NCR החדש ב ליד ובסמוך למכון הטכנולוגי של ג'ורג'יה.
בעקבות החלטה אסטרטגית, תאגיד NCR התפצל לשתי חברות עצמאיות.
החברה NCR Voyix ירשה את NCR באופן חוקי בתור החברה הנשארת, בעוד NCR Atleos התפצלה ממנה.
החברה החלה את דרכה בתור חברת הייצור הלאומית של דייטון, אוהיו, ונוסדה כדי לייצר ולמכור את הקופה הרושמת הראשונה שהומצא בשנת 1879 על ידי .
בשנת 1884 החברה והפטנטים שלה נקנו על ידי ואחיו פרנק ג'פרסון פטרסון, ושם החברה שונה ל-National Cash Register (בעברית: חברת הקופה הרושמת הלאומית), או בשמה המקוצר NCR.
פטרסון הקים את NCR כאחת מהחלוצות בשיטות השיווק האגרסיביות ובטכניקות עסקיות.
הוא ייסד את בית הספר לאימון במכירות הראשון מסוגו בשנת 1893 והציג תוכנית רווחה מקיפה לעובדי המפעל.
דמויות משמעותיות נוספות בשנותיה הראשונות של החברה היו תומאס ווטסון, ו.
ווטסון, שפוטר על ידי פטרסון בשנת 1914, סלל את דרכו בחברה להיות מנהל מכירות כללי.
באחת מפגישות המכירות, העיר ווטסון: "הצרה עם כל אחד מאתנו היא שאנחנו לא חושבים מספיק.
אלא משלמים לנו על לעבוד עם הרגליים - משלמים לנו כדי לעבוד עם הראשים".
לאחר מכן, הגה את המוטו THINK ("לחשוב").
שלטים עם המוטו הזה הוקמו בתוך הבניינים של מפעל NCR, משרדי מכירות וחדרי מועדון באמצע שנות 90 של המאה ה-19. "THINK" נהיה לבסוף פופולרי בתור המוטו של תאגיד IBM, שהוקם על ידי ווטסון לאחר שהצטרף לחברת .
בשנת 1906 תכנן קטרינג את הקופה הרושמת הראשונה המונעת על ידי מנוע חשמלי.
בתוך מספר שנים הוא פיתח את קופה "Class 1000" שהייתה בייצור במשך 40 שנים, ואת מערכת אימות האשראי הטלפוני O.K.
כדי לוודא אשראי בחנויות כלבו.
לאחר עבודתם ב-NCR, דידס וקטרינג ייסדו את Dayton Engineering Laboratories Company שלבסוף נהייתה לחטיבת Delco Electronics של ג'נרל מוטורס.
בשנת 1913, נתח השוק של החברה היה דומיננטי והיא הועמדה לדין על עבירה על חוק ההגבלים העסקיים של שרמן משנת 1890. בערעור על פסק הדין הוסרו מבכירי החברה אחדות מהמגבלות שהוטלו עליהם.
בעת שג'ון פטרסון ואחיו נהיו בעלי השליטה בחברה, הקופות הרושמות היו יקרות ורק כתריסר קופות מדגם "Ritty's Incorruptible Cashier" היו בשימוש.
הביקוש למכשיר היקר היה מועט, אבל פטרסון האמין שהמוצר יימכר יותר לאחר שבעלי החנויות יבינו שהוא יתרום להפחתה משמעותית בכמות הגניבות המבוצעת על ידי המוכרים בחנויות.
הוא הקים צוות מכירות שנודע בשם "American Selling Force" (בעברית: כוח מכירה אמריקאי) שהשתכר באמצעות עמלות והתנהל לפי תסריט מכירות סטנדרטי, ה-"N.C.R Primer".
זאת הייתה הפעם הידועה הראשונה שהתקיים אימון מכירות כזה.
הפילוסופיה של הצוות הייתה לשווק את הפונקציה עסקית של המוצר, יותר מאשר את חלקי מכונה עצמם.
הדגמות המכירות ללקוחות התקיימו בבתי מלון, רחוקים מהסחות הדעת של בתי העסק, בחדר המדמה חנות באופן מציאותי.
לאחר שלקוח פוטנציאלי סיפר לצוות על גניבות שאירעו אצלו בחנות, בוצעה הדגמה של הקופה הרושמת לצד הצגה של גרפים ודיאגרמות הממחישים את מהימנותה.
סגירת העסקה לרכש קופה רושמת נחתמה לאחר שנציגי המכירות נתנו במתנה ללקוח סיגר בשווי 25 סנט.
פטרסון גם ייסד מחנה אימונים למכירות שהתקיים באוהלים, במסגרת אירוע קיץ בשם "Sugar Camp" (בעברית: "מחנה הסוכר").
כמו כן, הדיוור הפרסומי הישיר הראשון הידוע אי פעם הגיע כמחווה של פטרסון לרשימת נמענים שנקבעה מראש, ששלח להם דואר עם דברי פרסומת על מוצריו.
קמפיין "Get a Receipt" (בעברית: "קח קבלה") היה ממסעות הפרסום הראשונים הידועים אי פעם.
NCR נקטה בצעדים נרחבים למען הרווחה בעבודה ולעיתים התייחסו אליה בתור "המופת למפעל אמריקאי".
מספר היסטוריונים מייחסים לבעלי החברה ג'ון פטרסון בתור "האב של הרווחה בתעשייה".
לחברה הייתה מחלקת רווחה עצמאית והיא נחשבת חלוצה בתחומה באמריקה.
מספר יוזמות של החברה לרווחת העובדים כללו מכשירי בטיחות, מתקני שתייה, מקלחות, לוקרים, כיסאות ומשענות גב למפעילי מכשירים, חדרי שירותים בתוך המשרדים ומערכת אוורור המספקת אוויר נקי.
היו גם שירותים מיוחדים לנשים עובדות שכללו בתי שימוש, שעות עבודה מקוצרות, כיסאות עם משענת גבוהה, חדרי אוכל לנשים ושיעורים בכלכלת בית.
בשנת 1893, NCR בנתה "מפעל אור-יום" (מאנגלית: "Daylight Factory") הראשון עם חלונות זכוכית שאפשרו לאור יום להיכנס, ויכלו להיפתח לשם כניסת אוויר נקי.
NCR התרחבה במהרה ונהייתה לתאגיד בין-ארצי בשנת 1888. בין השנים 1893 ו-1906 היא רכשה מספר חברות קטנות לייצור קופות רושמות.
עד שנת 1911 החברה מכרה מעל מיליון מכונות וגדלה לכדי 6,000 עובדים.
בשילוב עם עבודה דקדקנית במישור המשפטי, שיטותיו של פטרסון אפשרו לחברה להדוף פשיטת רגל, לקנות מעל 80 מהמתחרים המוקדמים של החברה ולהשיג שליטה ב-95% מהשוק בארצות הברית.
בשנת 1912 החברה נמצאה אשמה בהפרה של חוק ההגבלים העסקיים של שרמן משנת 1890. פטרסון, דידס, ווטסון ו-25 בכירים אחרים ב-NCR הורשעו ביישום פרקטיקת מכירות אנטי-תחרותית ובלתי חוקית ונשפטו לשנת מאסר אחת.
ההרשעות שלהם לא התקבלו בעין יפה בעיני הציבור לאור מאמצי פטרסון ו-ווטסון לסייע לאלו שנפגעו בשיטפונות בדייטון שאירעו באותה שנה, אבל מאמציהם לקבל חנינה מהנשיא וודרו וילסון לא צלחו.
עם זאת, ההרשעות בוטלו לאחר ערעור בשנת 1915 בטענה שהיה צריך לקבל עדויות חשובות של ההגנה.
שני מיליון יחידות נמכרו עד שנת 1922, השנה שבה ג'ון פטרסון מת.
בשנת 1925 NCR נהייתה חברה ציבורית לאחר הנפקה של 55 מיליון דולר במניות, ההנפקה הגדולה ביותר בארצות הברית באותה תקופה.
במהלך מלחמת העולם הראשונה NCR ייצרה פיוזים וציוד אווירי.
במהלך מלחמת העולם השנייה בנתה החברה מנועי מטוסים, מכשירים לכיוון פצצות ומכונות לפיצוח צופן, כולל את המכונה בומב שתוכננה על ידי .
המכונה US Navy Bombe (בעברית: "בומב" של הצי האמריקאי) נבנתה על ידי NCR עבור הצי האמריקאי כדי לפענח את מכונת האניגמה שהצפינה הודעות של הצבא הגרמני במהלך המלחמה.
מכונות הפענוח שייצרה NCR היו מהירות יותר ובזמינות גבוהה יותר ביחס למכונות המקבילות שייצרו הבריטים בבלצ'לי פארק וסניפיו.
בשלהי סתיו 1943 המכונות האמריקאיות החדשות נכנסו לפעולה בקצב ייצור של שתיים לשבוע, ובסופו של דבר ייצרו 125 מכונות.
לאור הניסיון שצברה החברה במהלך המלחמה עם תקשורת מוצפנת וציוד הצפנה, NCR נהייתה כוח מוביל בתקופה שלאחר המלחמה בפיתוח טכנולוגיות מחשוב ותקשורת חדשות.
בשנת 1953 הכימאים ברט ק.
גרין ולוול שלייכר שעברו בסניף NCR בדייטון הגישו פטנט תחת השם "Pressure responsive record materials" לנייר העתקה ללא פחמן.
פטנט זה נהיה מסחרי תחת השם "NCR Paper" (בעברית: "נייר NCR").
בפברואר 1953 רכשה החברה את , לאחר שזו ייסדה חטיבה המתמחה באלקטרוניקה.
בשנת 1956 הציגה NCR את המכשיר האלקטרוני הראשון, Class 29 Post-Tronic, מכשיר לשימוש בנקאי המשתמש בטכנולוגיית פס מגנטי.
בשיתוף עם חברת ג'נרל אלקטריק, החברה ייצרה את המחשב מבוסס טרנזיסטור הראשון בשנת 1957, .
בשנות ה-50 של המאה ה-20 הציגה NCR את טכנולוגיית קריאת תווים מגנטית ואת מכונות החישוב מדגם NCR 3100.
בשנת 1962 הציגה NCR את המחשב מדגם , שכלל את התקן הזיכרון , המכשיר הראשון ל שהיווה חלופה לספריות פס המגנטי שאליהן ניגשו ידנית מפעילי המחשב.
המכשירים מדגם NCR 390 ו-NCR 500 הוצעו גם הם ללקוחות שהסתפקו בביצועים פחותים יותר ביחס ל-NCR-315. המכשיר מדגם NCR 390 קיבל ארבעה סוגי קלטים: כרטיסי פנקסס מגנטיים, כרטיסים מנוקבים, סרטים מנוקבים וקלט מקלדת, עם מהירות קריאת סרט של 400 תווים בשנייה.
המעגל המשולב הראשון של החברה היה דגם שיוצר בשנת 1968. דגם NCR Century 200 הצטרף לקו הייצור בשנת 1970. קו הייצור הורחב עד לדגם NCR Century 300. לאחר סדרת ה-NCR Century, עברו לייצר את סדרת Criterion בשנת 1976, המכונה הווירטואלית הראשונה של NCR.
במהלך תקופה זו, NCR ייצרה גם מיני-מחשב מדגם 605. זה היה מנוע החישוב עבור מכונות החשבונאות מדגם 399 ו-499, כמו גם עבור מספר דורות של בקרים ומערכות IMOS COBOL מדגם 82xx/90xx.
דגם 605 גם הפעיל בקרים פריפריאליים, כולל את תת-מערכת דיסק 658 ומעבד התקשורת מדגם 721.
בשנת 1974 פיתחה NCR סורקים ומחשבים, שלראשונה אפשרו יכולת סריקת פריטים עם (UPC) בעת התשלום בסופרמרקט.
הם נוסו לראשונה בסופרמרקט Troy's Marsh בעיר באוהיו, לא רחוק ממטה NCR בדייטון.
לילה לפני הניסוי, צוות הסופרמרקט עבד על הטבעת ברקודים על מאות מוצרים במקביל לצוות מטעם NCR שהתקין את הסורקים והמחשבים.
החברה אימצה את השם "NCR Corporation" בשנת 1974.
בשנת 1982, החטיבה לחומרה היקפית של NCR בויצ'יטה, קנזס, יחד עם יצרן של חומרה היקפית בשם Shugary Associates, עזרו להנעת תעשיית המחשבים לתוך עידן חדש של מוצרי תקשורת היקפיים תקניים עם פיתוח ה-SCSI (ראשי תיבות של Small Computer System Interface, ממשק למערכת מחשבים קטנים).
תקן ה-SCSI אפשר למגוון רחב של מכשירים כמו דיסקים, סרטים, מדפסות וסורקים לחלוק ממשק משותף למערכות ממוחשבות (אחת או יותר) בדרך שלא הייתה אפשרית לפני כן.
הוא היווה מודל לממשקים שפותחו לאחר מכן.
NCR פיתחה את המעגל המשולב מבוסס SCSI הראשון אי פעם, שהתבסס על תקן ממשק ה-SCSI.
עד שנת 1986, מספר היצרניות של מחשב מרכזי ירד מ-8 (IBM ו"שבעת הגמדים") ל-6 (IBM וה"BUNCH"), ומ-6 ל-4 (IBM, , NCR וקונטרול דאטה).
בשנת 1982 החלה NCR לפתח מוצרים מבוססי .
המערכת הראשונה שפותחה בהתבסס על ארכיטקטורה זו הייתה ה-TOWER 16/32 מסדרה 5000 אשר מופעלת על ידי מערכת ההפעלה UNIX.
מערכת זו הייתה להצלחה מסחרית (מכרה כ-100,000 יחידות), דבר שהציב את NCR כחלוצה בהצבת סטנדרטים תעשייתיים בתחום ובהבאתו לשוק המחשבים.
המערכות מסדרה 5000 היו מבוססות על ותמכו במערכת עיבוד התנועות של NCR, , ששימשה בעיקר מוסדות פיננסיים.
במרץ 1981 נוספה ל-NCR חטיבת ה-OEM למערכות, שהובילה את התכנון, ההכנסות מהמכירות, מודעות השוק וקבלת המוצרים ממשפחת Tower.
זו הייתה הפעם הראשונה מאז תחילת המאה ה-20 ש-NCR הציעה מוצרים למכירה בדרך לא-ישירה.
בשנות ה-80 של המאה ה-20 מכרה NCR מגוון מחשבים מ, דוגמת המחשב הקטן מסדרה NCR-3390. מחשבים אלו הציעו גרסה מותאמת של MS-DOS בשם NCR-DOS, שהייתה בה אפשרות להחליף בין מהירויות CPU של 6, 8 או 10 מגה-הרץ.
למחשבים היה מתאר משופר, ה-NGA, שתמך במוד טקסט 640X640 שהתאים יותר לעסקים מאשר 640X200 המקורי ועם אותיות המצוירות באמצעות קווים ברוחב פיקסל אחד.
בשנות ה-90 של המאה ה-20 הציגה NCR את ה-System 3000, משפחה של מחשבים מבוססי CPU מדגם i386 ו-.
בשנת 1990, חברת נהייתה שותפה של NCR.
בהמשך, נהייתה חברת Teradata חטיבה בתוך NCR לאחר שנרכשה על ידה בשנת 1991. מארק הארד לקח את השליטה על חטיבת Teradata בשנת 1999 ומיוחס לו הקרדיט להרחבת NCR בכיוון העסקי של Teradata, לאחר שביצע צעדי ייעול והשקעה במחקר.
חטיבת Teradata ב-NCR נהייתה רווחית בשנת 2002.
ב-19 בספטמבר 1991, נרכשה NCR על ידי תאגיד AT&T עבור 7.4 מיליארד דולר ואוחדה יחד עם חברת Teradata ב-28 בפברואר 1992. בתור חברת-בת של AT&T, בשנת 1992 מנתה החברה 53,800 עובדי ועובדי קבלן.
בסוף שנת 1993, ההפסד התפעולי של NCR כחברת בת עמד על 1.287 מיליארד דולר על הכנסה של 7.265 מיליארד דולר.
ההפסדים התפעוליים המשיכו בשנת 1994 ושנת 1995, הפסדים שדרשו סבסוד על ידי חברת האם וגרמו לצמצום כוח האדם החברה לכדי 41,100 איש בשנת 1995. במהלך 3 השנים האלו, AT&T הייתה הלקוח לשעבר הגדול ביותר של NCR, עם הכנסות של יותר מ-1.5 מיליארד דולר.
ב-15 בפברואר 1995, החברה מכרה את חטיבת המיקרואלקטרוניקה ומערכות האחסון ליונדאי אלקטרוניקה, ששינתה את שמה ל-.
באותה עת זאת הייתה הרכישה הגדולה ביותר של חברה אמריקאית על ידי חברה קוריאנית.
במשך זמן מה, החל משנת 1994, שונה שמה של NCR ל-AT&T Global Information Solutions (בעברית: AT&T פתרונות מידע גלולבאליים).
בשנת 1995, AT&T החליטה לבצע ספין-אוף לחברה, ובשנת 1996, שינתה חזרה את שמה חזרה ל-NCR כהכנה לצעד.
AT&T פרסמה את הסיבות לביצוע הספין אוף בהצהרת מידע שנשלחה לבעלי המניות, שבה נטען בין היתר כי היו שינויים בצרכי הלקוחות וכי הצעד נדרש בשל צורך במיקוד זמן ניהול ותשומת לב לעסקים שנוהלו בעבר על ידי AT&T.
NCR נהייתה מחדש חברה עצמאית ב-1 בינואר 1997.
אחת מהרכישות המשמעותיות הראשונות של NCR לאחר שנהייתה עצמאית מ-AT&T הייתה ביולי 1997, כשרכשה את חברת Compris Technologies, חברה בבעלות פרטית ב שייצרה תוכנה לרשתות מסעדות.
בנובמבר 1997, רכשה NCR את Dataworks Inc., חברה פרטית המונה 60 איש בסן אנטוניו, טקסס.
בשנת 1998, הכריזו ותאגיד NCR על שיתוף פעולה במטרה לשמר את ארכיון NCR, שהיה בעל ערך היסטורי ושופע במידע.
ב-1999, NCR העבירה כ-3 מיליון פריטים מבניין NCR מס' 28 למרכז המחקר של האגודה.
ב-1998, מכרה NCR את נכסי מפעל הייצור לחומרת מחשב לחברת וחדלה מלייצר מערכות מחשב לשימוש כללי, לטובת מיקוד בתעשיות הקמעונאות והפיננסיים.
רכישות נוספות של החברה מאותה תקופה מונות את חברת Kinetics, חברה למוצרי תוכנה עבור עמדות שירות עצמי שנהייתה בהמשך לחברת-בת של NCR בשם NCR Self Service, כמו גם החברות InfoAmerica, Galvanon ו-DecisionPoint.
באפריל 2003, רכשה NCR את חברת , חברת תוכנה לשיווק קמעונאות מאינדיאנה.
לארס נייברג, המנהל הכללי של NCR הודיעה על פרישתו מהחברה בפברואר 2003 בשל עניינים משפחתיים.
NCR קידמה את מארק הארד כדי להחליף את נייברג כמנהל כללי במרץ 2003. עם תחילת תפקידו, הארד ביצע צעדי ייעול בחברה, לרבות פיטורים והמרת מגרש חנייה של בכירים בחברה למרכז אימונים של כספומטים.
לאחר שנה שכיהן הארד בתפקיד המנכ"ל, ערך מניית החברה הוכפל ו-NCR נהייתה מובילת שוק בתוכנת מחסן נתונים ברמה גבוהה במיוחד.
תחת ניהולו של ביל נאטי
בשנת 2006, רכשה NCR את חברת התוכנה IDVelocity ואת חטיבת ייצור הכספומטים של חברת Tidel, יצרן ציוד לאבטחת כסף מזומן המתמחה בשוקי קמעונאות.
ב-8 בינואר 2007 הודיעה NCR על כוונותיה להתפצל לשתי חברות בלתי תלויות על ידי ביצוע ספין-אוף לחברת לבעלי המניות.
, שהיה אז המנהל הכללי של NCR, המשיך בתפקידו כמנהל כללי וכנשיא של NCR, בעוד שסגן הנשיא הבכיר מייקל קוהלר ינהל את חברת Teradata.
ב-7 בקואטובר 2007 תאגיד NCR ו-Teradata הודיעו במשותף על השלמת הספין-אוף, כשמייקל קוהלר מכהן כמנהל הכללי של Teradata.
ב-11 בינואר 2007 הודיעה NCR על תוכניותיה לארגון מחדש של כלל פעילות הייצור של הכספומטים, הכוללות קיצוץ של 650 משרות במפעל בדנדי.
450 משרות נוספות קוצצו ב, אונטריו, קנדה.
בשנת 2009 נסגר המפעל בדנדי, יחד עם מתקני ייצור נוספים בסאו פאולו ובבוקרשט.
לטענת החברה, מפעלים אלו נסגרו בעקבות המשבר הכלכלי העולמי ששרר באותה תקופה.
NCR הרחיבה את נתח השוק של עמדות השירות העצמי במדיה הדיגיטלית, בעת שהכריזה בינואר 2007 על NCR Xpress Entertainment, קיוסק בידוק רב-ערוצי.
רכישת החברה Touch Automation על ידי NCR הוכרזה ב-31 בדצמבר 2007.
ב-15 באוקטובר 2008 הכריזה NCR על שותפות שיווקית גלובאלית עם חברת Experticity, חברת תוכנה מהעיר סיאטל.
בשנת 2009 העתיקה NCR את מטה החברה מדייטון, אוהיו ליד , ג'ורג'יה; מטה החברה בדייטון שימש אותה במשך 125 שנים.
בנוסף, בשנה זו NCR הפכה למפעילה השנייה בגודלה של מפעילי קיוסק DVD בצפון אמריקה, לאחר רכישה של החברות The New Release ו-DVD Play.
בשנת 2010 השלימה NCR את רכש חברת החתימה הדיגיטלית Netkey.
באוגוסט 2011 רכשה NCR ב-1.2 מיליארד דולר את חברת , חברה למערכות אירוח וקמעונאות.
חטיבת האירוח של Radiant נהייתה קו עסקי חדש לאירוח בתוך NCR.
הנפט ועסק הקמעונאות למוצרי נוחות של Radiant נהיו חלק מהקו העסקי הקיים לקמעונאות בתוך NCR.
מספר בכירים ב-Radiant נשארו בתפקידם, כולל סקוט קינגספילד, שהיה מנהל כללי של הקו העסקי לקמעונאות ב-NCR ועזב את החברה בשנת 2014, ואנדי היימן - שנהיה מנהל כללי לקו העסקי עבור שירותים פיננסיים ב-NCR.
באוגוסט 2012 ספגה החברה האשמות על כך שנמנעה מיישום הסנקציות הכלכליות של ארצות הברית כנגד סוריה, דבר שגרם לירידה בשער המניה שלה.
בפברואר 2013 השלימה NCR את רכש חברת Retalix, ספק תוכנה ושירותי קמעונאות, עבור כ-650 מיליון דולר במזומן.
בינואר 2014 השלימה NCR את רכש תאגיד , ספק של שירותי בנקאות אונליין למוסדות פיננסיים בשוק הביניים, מקרן , בעבור 1.65 מיליארד דולר במזומן.
בספטמבר 2016 מונה מארק בנג'מין לנשיא ומנהל תפעול ראשי ב-NCR.
בינואר 2018, NCR העתיקה את מטה החברה ממיקומה ליד , ג'ורג'יה למשרד חדש במידטאון אטלנטה.
באפריל 2018 מונה מייק הייפורד למכ"ל החברה.
הייפורד מוביל את המעבר האסטרטגי של החוברה מספק חומרה לספק תוכנה ושירותים טכנולוגיים.
בינואר 2021 הגיעה NCR להסכם לרכוש את חברת המפעילה כספומטים, בעסקה המוערכת בכ-2.5 מיליארד דולר.
באוקטובר 2021 פתחה NCR בניו בלגרד, סרביה את מרכז טכנולוגיית המידע הגדול ביותר באירופה.
ב-16 בספטמבר 2022, הודיעה NCR על פיצול חטיבת הכספומטים (ATM) מתוך חטיבת המסחר הדיגיטלי לשתי חברות נפרדות.שמות החברות החדשות נחשפו ב-24 ביולי 2023, כאשר העסק למסחר דיגיטלי נקרא NCR Voyix (החברה הנשארת) והעסק לכספומטים נקרא NCR Atleos (החברה המתפצלת).
הפיצול הושלם ב-16 באוקטובר 2023.
פעילות המחקר והפיתוח של NCR מחולקת בין שלושה מתחמים מרכזיים: במטה החברה באטלנטה (קמעונאות), בדנדי (פיננסים) וב.
לחברה יש מרכזי פיתוח ומחקר נוספים בבייג'ינג, בסבו סיטי, בבלגרד, בבאניה לוקה בפודוצ'רי, ב ובהיידראבאד.
ל-NCR יש גם מפעלי ייצור בבייג'ינג, בודפשט, בפודוצ'רי וצ'נגלפטו.
מאמצע שנות ה-30 של המאה ה-20 משמשת חברת י.א.
מיטווך ובניו כמפיצה בלעדית בישראל של חברת NCR.
כנציגת NCR נטלה החברה תפקיד חשוב בהתפתחות המיכון המשרדי ועיבוד הנתונים ביישוב ואחר כך במדינה.
בשנת 1936 סיפקה החברה לבנק אנגלו-פלשתינה ארבע מכונות להנהלת חשבונות מתוצרת NCR, שהיו המכונות הראשונות מסוגן בבנקאות בארץ ישראל.
בשנת 1963 הקימה חברת "דיסקונט השקעות" את חברת "מען - מרכז עיבוד נתונים", ובספטמבר 1964 הותקנו במשרדי החברה בתל אביב שני מחשבים, מדגמי NCR 315 ו-NCR 390, שהלקוח העיקרי שלהם היה בנק דיסקונט.
היה זה המחשב הראשון במערכת הבנקאות בישראל.
מחשב דומה הותקן במינהל הכנסות המדינה.
מאמצע שנות ה-60 הפעילה החברה לשכת שירות לעיבוד נתונים.
פעילות זו הצטמצמה בשנות ה-80 עד לסגירתה בתחילת שנות ה-90.
בנובמבר 2012 הכריזה חברת NCR על רכישת חברת Retalix מידי קרן פימי ושותפיה תמורת 750 מיליון דולר.
הרכישה הושלמה בפברואר 2013, והחברה הפכה לחברת בת בשם אן.
NCIS: לוס אנג'לס היא סדרת טלוויזיה אמריקאית, המשלבת אלמנטים מהדרמה הצבאית וז'אנרים משטרתיים, שהוצגה לראשונה ברשת CBS ב-22 בספטמבר 2009. הסדרה עוקבת אחרי ה-NCIS בלוס אנג'לס, חטיבה מובחרת של שירות החקירות הפליליות של הצי המתמחה במשימות סמויות.
NCIS: לוס אנג'לס היא הספין-אוף הראשון של הסדרה המצליחה "NCIS" והסדרה השנייה בזיכיון של NCIS.
בסדרה כיכבו במקור כריס אודונל, דניאלה רוח, אל אל קול ג'יי, פיטר קמבור, אדם ג'מאל קרייג, לינדה האנט ובארט פואה.
כוכבים נוספים כללו את אריק כריסטיאן אולסן, רנה פליס סמית', מיגל פרר, ניה לונג, מדליון רהימי, קיילב קסטיליה וג'רלד מקרייני.
התוכנית זכתה לביקורות מעורבות מהמבקרים, אך הייתה להיט רייטינג קבוע עבור רשת CBS.
ב-31 במרץ 2022, CBS חידשה את הסדרה לעונה ארבע-עשרה שהוצגה לראשונה ב-9 באוקטובר 2022.
ב-20 בינואר 2023, הוכרז כי הסדרה תסתיים לאחר העונה הארבע-עשרה, כאשר סיום הסדרה שודר ב-21 במאי 2023.
NCIS: לוס אנג'לס עוקבת אחר הסוכנים המיוחדים סם האנה (אל אל קול ג'יי) וגרישה קאלן (כריס אודונל), סוכנים סמויים שהוקצו למשרד הפרויקטים המיוחדים, סניף מיוחד של שירות החקירות הפליליות הימי שמתמחה במשימות סמויות.
סם הוא אפרו-אמריקאי יוצא אריות הים לשעבר וחבר לשעבר בצוות 6 של אריות הים ואיש משפחה מסור.
קאלן הוא ילד אומנה לשעבר שהפך ל"אגדה" תחת עינה הפקוחה של מנהלת התפעול הנרייטה "הטי" לאנג (לינדה האנט).
בתחילת הסדרה, סאם, קאלן והטי נתמכים על ידי הסוכנת המיוחדת קנזי בליי (דניאלה רוח), מומחית לחימה, צלפית מיומנת ומומחית משפטית, הסוכן הטירון דומיניק וייל (אדם ג'מאל קרייג), הפסיכולוג התפעולי נייט גץ (פיטר קמבור) והמפעיל הטכני אריק ביל (בארט פואה).
וייל נחטף על ידי טרוריסטים באמצע עונה 1 והוא נהרג במהלך משימת החילוץ שלו לקראת סוף העונה.
בעונה 2, בלש משטרת לוס אנג'לס מרטי דיקס (אריק כריסטיאן אולסן), לאחר שעזר במספר מקרים בסוף העונה הקודמת, מצטרף לצוות כמקשר בין המשטרה ל-NCIS, ומחליף את וייל כשותפה של קנזי.
הוא מחזיק בתפקיד זה עד שהרפורמות המחלקות בעונה 12 מסיימות אותה, ולאחר מכן הוא מסיים את הכשרת FLETC ומצטרף רשמית ל-NCIS כחוקר.
במהלך הסדרה, דיקס וקנזי מתפתחים לאט משותפים לזוג, כשהשניים נישאים בעונה 10. כמו כן, מצטרפת לקבוצה בעונה 2 אנליסטית המודיעין נל ג'ונס (רנה פליס סמית'), סוכנת מבריקה שהטי מקווה שתתפוס את מקומה בסופו של דבר, ואשר יוצרת מערכת יחסים קרובה עם ביל.
במהלך עונה 3, עוזר המנהלת אוון גריינג'ר (מיגל פרר), חבר ותיק של הטי, מוקצה לצוות כמפקח יחד איתה, ומצליח לפתח מערכת יחסים לבבית עם הצוות למרות התחלה כפורה.
בעונה 8, גריינג'ר חולה בסרטן, במקביל למאבק האמיתי של פרר במחלה.
לאחר מותו של פרר, נכתב על גריינג'ר שנמלט מבית החולים בעודו התאושש מניסיון התנקשות כושל, ומאוחר יותר אושר כי מת ממחלתו במהלך העונה שלאחר מכן.
בעונה 9, עוזרת המנהלת הבכירה לאזור פסיפיק שי מוסלי (ניה לונג) מוקצה לצוות, לאחר שהטי עוזבת במשימה אישית לשחרר עמית ותיק בווייטנאם, הצוות מציל אותה מאוחר יותר כשהמשימה משתבשת.
מוסלי, בינתיים, שולחת את הצוות למשימה ללא אישור למקסיקו כדי לחלץ את בנה מבעלה העבריין בסוף העונה.
אף על פי שהמשימה הצליחה במטרותיה, המשימה גורמת למותו של העוזרת האמינה של מוסלי, ולפציעת רוב שאר הצוות.
מאוחר יותר מוסלי מקבלת אחריות מלאה, מתפטרת ומתחבאת עם בנה כדי לברוח מקרטל בעל ברית עם בן הזוג לשעבר שלה (אותו היא הרגה במהלך המשימה).
במהלך עונות 11 ו-12, הסוכנית הטירונים פאטימה נזאמי (מדליון רהימי) ודווין רונטרי (קיילב קסטיליה) מגויסים ליחידה, בעוד ביל וג'ונס יוצאים למגזר הפרטי במהלך עונות אלו.
בעונה 13, כשהטי עוזבת לעשות בקרת נזקים ממשימה קודמת, אדמירל הולאס קילברייד (ג'רלד מקרייני), שסייע ליחידה במספר מקרים, מוקצה במקומה כמנהל תפעול זמני.
כריס אודונל בתפקיד גרישה קאלן, סוכן מיוחד של NCIS האחראי על משרד הפרויקטים המיוחדים.
דניאלה רוח בתור קנזי בליי, סוכנת מיוחדת של NCIS העובדת במשרד הפרויקטים המיוחדים.
אל אל קול ג'יי בתור סם האנה, סוכן מיוחד בכיר ב-NCIS ולשעבר קצין באריות הים, מס' 2 במשרד הפרויקטים המיוחדים.
אריק כריסטיאן אולסן בתפקיד מרטי דיקס (עונות 2–14; עונה 1 משני), חוקר NCIS ובלש משטרת לוס אנג'לס, כשהיה במשטרת לוס אנג'לס, הוא שימש כקצין קישור בין המשטרה המקומית לבין NCIS.
פיטר קמבור בתפקיד נייט גץ (עונה 1; עונות 2–8 ו-13 משני), פסיכולוג תפעולי שהוצמד במקור ליחידה כדי לפקח על הרווחה הרגשית של הצוות.
מוערך כסוכן ורופא כאחד, גץ מגויס מאוחר יותר למבצע חשאי ובהמשך הופך לסוכן שטח מבוסס.
אדם ג'מאל קרייג בתור דומיניק וייל (עונה 1), סוכן ומומחה טכני שהוקצה ליחידה ישירות מההכשרה.
הוא שותף של קנזי ונראה כמעין אח צעיר לחברי הצוות האחרים.
דום נהרג במהלך משימת חילוץ כשהוא מציל את סאם מתוקף בלתי נראה.
בארט פואה בתפקיד אריק ביל (עונות 1–12), המפעיל הטכני והחנון של הקבוצה.
הוא לא היה עובד בשטח כמו חבריו לקבוצה עד העונה השביעית, ולכן לא עבר אימון בנשק חם עד אז.
ביל מרגיש נוח להפליא ביחידה, למורת רוחם של חבריו לקבוצה, שלעיתים קרובות מתעצבנים מהמוזרויות שלו.
הוא נמצא במערכת יחסים רומנטית עם נל.
בעונה 12, ביל עוזב את NCIS כדי להקים חברה משלו, מה שהופך אותו למיליארדר עקב מכירת כמה מהתוכניות שלו לממשלה.
בסוף העונה, הוא ונל עוברים לטוקיו כדי לעמוד בראש פרויקט חדש עבור החברה שלו.
לינדה האנט בתפקיד הנרייטה "הטי" לאנג (עונות 1–12; כוכבת אורחת מיוחדת עונות 13–14), סוכנת מיוחדת, מפקחת של NCIS ומנהלת תפעול של משרד הפרויקטים המיוחדים.
היא מפקחת על הצוות בזמן משימות, ומספקת להם מגוון רחב של תמיכה.
לאורך כל הסדרה, היא מתגלה כמי שלקחה ו"גידלה" מספר ילדים יתומים, כולל קאלן, וטיפחה אותם כדי להפוך לסוכנים מיומנים עבור ממשלת ארצות הברית.
מעונה 9 ואילך, היא נעדרת לעיתים קרובות ממטה היחידה, ויוצאת למשימות ארוכות ומסוכנות במדינות זרות ללא ידיעת הצוות.
רנה פליס סמית' בתור נל ג'ונס (עונות 2–12), סוכנת מיוחדת שמתפקדת כאנליסטית המודיעין של הצוות.
נוח לה מחוץ למשרד בדיוק כמו בו, והרבה משערים שהטי מטפחת אותה כמחליפתה.
ג'ונס היא פעילת שטח בעלת כישורים גבוהים ומומחית לנשק חם.
יש לה את מנת המשכל הגבוהה ביותר מכל אחד ב-NCIS.
היא מעורבת במערכת יחסים רומנטית עם אריק.
היא מתפטרת מ-NCIS בסוף העונה ה-11 לאחר שנאבקה בשחיקה רגשית בגלל דאגות מקצועיות ואישיות.
נל חוזרת ליחידה בתחילת עונה 12 לאחר מותה של אימה כדי למלא את תפקידה כמנהלת תפעולית בפועל במקומה של הטי, שיוצאת למשימה.
בסוף העונה, לאחר התלבטות אם לקחת את התפקיד לצמיתות, היא בוחרת במקום זאת לעזוב את NCIS ולעבור לטוקיו עם אריק כדי לעמוד בראש פרויקט חדש עבור החברה שלו.
מיגל פרר בתור אוון גריינג'ר (עונות 5–8; עונות 3–4 משני), עוזר המנהל של NCIS.
הוא הקשר של הקבוצה לוושינגטון, ואף על פי שהוא נראה לעיתים קרובות מסוכסך עם הכפופים לו, אין ספק שיש לו רצון גדול לשמור עליהם.
בניגוד למנהלים אחרים, הוא לא חושש ללוות את הצוות לשטח.
גריינג'ר בילה שנים רבות בחו"ל כסוכן שטח במשימות רבות לפני שהפך למנהל.
הוא חבר ולפעמים גם יריב של הטי.
במהלך עונה 8, גריינג'ר מתגלה כסובל ממחלה לא ידועה, ככל הנראה סרטן, עקב חיים שלמים של הרגלים רעים.
בפרק "Payback" (הפרק האחרון של מיגל פרר שצולם לפני מותו), לאחר שנפצע על ידי פעילי CIA נוכלים, גריינג'ר נעלם מבית החולים.
בעונה שלאחר מכן, בתו של גריינג'ר, ג'ניפר קים (מלסי ג'ו), מאשרת את מותו ממחלתו.
ניה לונג בתור שי מוסלי (עונות 9–10), סוכנת לשעבר בשירות החשאי שהופכת לעוזרת המנהלת של NCIS למבצעי פסיפיק (EAD-PAC).
היא יוצאת קשוחה וקרה כלפי הצוות, אבל בסופו של דבר, הם מתחממים זה לזה, במיוחד בעקבות חזרתה של הטי.
מתגלה שיש לה בן בשם דריק, שנלקח על ידי אביו, סוחר הנשק הפושע ספנסר ויליאמס, כאשר ויליאמס נמלט מהמדינה למקסיקו חמש שנים קודם לכן.
בסוף עונה 9, היא מבצעת משימה ללא אישור, כאשר היא שלחה את הצוות למקסיקו על מנת להחזיר את בנה.
המשימה אמנם מצליחה בסופו של דבר (במהלכה מוסלי הורגת את ויליאמס), אבל יש לה מחיר כבד: הסוכנת המיוחדת הארלי הידקו נהרגת, ושאר הצוות נפצע באורח קשה.
לאחר שקרטל סמים בעל ברית עם ויליאמס מנסה להרוג את הצוות, מוסלי בוחרת לקחת אחריות מלאה על הכל, מתפטרת מתפקידה ונמלטת עם בנה למחבוא.
מדליון רחימי בתור פטימה נמאזי (עונות 11–14; תפקיד משני עונות 10–11), סוכנת מיוחדת של NCIS עם משרד הפרויקטים המיוחדים.
בנערותה הייתה שחקנית ושיחקה במספר סרטים.
קיילב קסטיליה בתור דווין רונטרי (עונות 12–14; עונה 11 משני), סוכן מיוחד של NCIS וסוכן FBI לשעבר.
ג'רלד מקרייני בתור הולאס קילברייד (עונות 13–14; עונות אורח 6 ו-11; עונות 10 ו-12 משני), אדמירל הצי האמריקאי לשעבר וידיד של הנרייטה לאנג, אשר תחילה מייעץ לצוות.
לאחר עזיבתה של הטי, קילברייד מונה למנהל התפעול המיוחד עבור NCIS.
בנובמבר 2008, דווח כי סדרת ספין-אוף ראשונה של NCIS המתרחשת בלוס אנג'לס תוצג עם פיילוט באורך שני חלקים במהלך העונה השישית של NCIS.
הסוכן המיוחד ג'י קאלן היה אמור להיות פעיל CIA, דמות שנוצרה על ידי שיין ברנן לסדרה שמעולם לא הופקה.
לאחר שהחליף את המפיק דונלד פ.
בליסאריו ב-NCIS, הוא ניצל את הפוטנציאל של ספין-אוף כדי להביא את הסיפור שלו לידי מימוש.
ברנן התכוון שהסדרה תהיה באווירה של "מיאמי מחלק מוסר" באמצעות שני המנהיגים המשותפים שלה, קאלן והסוכן סם האנה.
עם זאת, דמותה של לארה מייסי נכתבה כדי לשמש מקבילה לגיבס, המנהיג של צוות ה-NCIS המקורי.
מייסי הוצגה על ידי לואיז לומברד בפיילוט, אבל היא לא הופיעה בספין-אוף בפועל, וברנן הצליח להפיק את התוכנית כפי שחזה אותה במקור.
הצילומים החלו בפברואר 2009, כאשר הדמויות הוצגו בפרק בן שני חלקים של NCIS שנקרא "Legend", חלקו הראשון שודר ב-28 באפריל 2009. פרק זה שימש כפיילוט לסדרה, באופן דומה לאופן שבו NCIS הוצגה בסדרה "ג'אג".
במאי 2009, CBS החליטה להפיק את הסדרה.